OpenLLM-France/wikimedia huggingface dataset:
# Isparta

Isparta, Turkiako mendebaldeko hiria eta izen bereko probintziako hiriburua da. 2010ean 222.556 biztanle zeuden. "Arrosen Hiria" esaten zaio. Faila baten ondoan kokatuta dago, eta lurrikarak izateko arrisku handia dago inguruan.

## Historia

Bizantziar Inperioan, hiriak "Baris" izena zeukan. "Isparta" izena eman zioten Seljuk dinastiako printzeek hiria egoitza eta bizilekutzat hartu zutenean. XIV. mendearen amaieran, Otomandar Inperioaren menpe geratu zen.

## Klima

Datu klimatikoak (Isparta) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 17.6 | 18.6 | 26.8 | 28.4 | 32.0 | 36.2 | 42.3 | 41.2 | 35.6 | 31.0 | 24.6 | 20.0 | ' |
| Batez besteko tenperatura maximoa (°C) | 6.5 | 7.7 | 11.8 | 16.5 | 21.8 | 26.7 | 30.5 | 30.5 | 26.6 | 20.5 | 13.6 | 7.9 | 18.4 |
| Batez besteko tenperatura minimoa (°C) | -2.3 | -1.6 | 0.8 | 4.5 | 8.1 | 12.0 | 15.0 | 14.5 | 10.2 | 6.1 | 1.7 | -1.0 | 5.7 |
| Erregistraturiko tenperatura minimoa (°C) | -19.2 | -21.0 | -18.5 | -7.7 | -1.2 | 4.5 | 4.9 | 7.0 | -0.8 | -4.2 | -11.5 | -15.0 | ' |
| Pilatutako prezipitazioa (mm) | 66.0 | 57.6 | 52.4 | 58.0 | 46.2 | 28.8 | 16.4 | 14.2 | 16.6 | 40.9 | 50.5 | 74.0 | 521.6 |
| Euri egunak (≥ 1 mm) | 8 | 9 | 7 | 7 | 7 | 5 | 2 | 1 | 3 | 5 | 5 | 9 | 68 |
| Eguzki orduak | 120.9 | 134.4 | 186 | 207 | 269.7 | 324 | 359.6 | 347.2 | 291 | 220.1 | 156 | 102.3 | 2718.2 |
| Iturria (1): Devlet Meteoroloji İşleri Genel Müdürlüğü ||||||||||||||
| Iturria (2): Hong Kong Observatory ||||||||||||||

## Isparta gaur egun

Arrosa-ura ekoizten da hirian batik bat, eta eskuzko alfonbragintza ere jarduera garrantzitsua da. Azken urteotan, turismoa ere indarra hartzen ari da, bai barnekoa bai nazioartekoa, gehienbat erromesaldiengatik. Suleiman Demirel Unibertsitatean, milaka gaztek ikasi dute azken urteetan. Hiriak badauka futbol taldea ere, Ispartaspor.
XIX. mendeko eraikin historikoak badaude oraindik hirian, baina gutxi, eraikuntza modernoekin alderatuz. Meskita ezagunak dira Hizir Bey (1325 ingurukoa), Kutlubey edo Ulu (1429koa, XIX. mendean berriztua), Haci Abdi (1569koa) eta Firdevs Pasa (XVI. mendekoa) beste batzuen artean. Greziako ortodoxoen eliza batzuen hondakinak ere badaude hirian, baita seljuktarren gotorleku batenak ere.
Turkiako beste gune batzuekin ondo lotuta dago Isparta, bai bidez bai trenbidez. Aireportua ere badago. Antalya 130 km ingurura dago, hegoalderantz, eta Eskişehir 350 km iparralderantz.

## Erreferentziak

* ↑ http://www.dmi.gov.tr/veridegerlendirme/il-ve-ilceler-istatistik.aspx?m=ISPARTA
* ↑ http://www.hko.gov.hk/wxinfo/climat/world/eng/europe/gr_tu/isparta_e.htm

## Kanpo estekak

* (Ingelesez) Isparta Iwasinturkey.com
* Datuak: Q171031
* Multimedia: Isparta / Q171031
# Ispasterko Udala Sari Nagusia

Ispasterko Udala Sari Nagusia Ispasterren Ipargorri Kirol Elkarteak antolatutako ziklo-kros lasterketa izan zen. David Seco, lasterketa honen garaipen errekorra dauka.
1990ean sortua, 2014ean jokatu zen azkeneko aldiz.

## Gizonezkoak
### Palmaresa

| Urtea | Garailea | Bigarrena | Hirugarrena |
| 1990 | Francisco Pla | ? | ? |
| 1991 | Jose Ramon Izagirre | ? | ? |
| 1992 | Francisco Pla | ? | ? |
| 1993 | Iñigo Igartua | ? | ? |
| 1994 | Jose Ramon Izagirre | Francisco Pla | Juan Antonio Cortés |
| 1995 | Jokin Mujika | ? | ? |
| 1996 | Mikel Artetxe | ? | ? |
| 1997 | Abel Maceira | David Seco | Iñaki Cendrero |
| 1998 | David Seco | Francisco Pla | Mikel Artetxe |
| 1999 | David Seco | Igor Beristain | David Salas |
| 2000 | Francisco Pla | ? | ? |
| 2001 | Christophe Morel | Arnaud Labbe | David Seco |
| 2002 | Daniele Pontoni | David Seco | ? |
| 2003 | David Seco | Christophe Morel | Arnaud Labbe |
| 2004 | David Seco | Arnaud Labbe | Zuhaitz Ayuso |
| 2005 | Wesley Van Der Linden | Jiří Pospíšil | Maroš Kováč |
| 2006 | David Seco | Isaac Suárez | Loïc Herbreteau |
| 2007 | Arnaud Labbe | Isaac Suárez | Milan Barényi |
| 2008 | Wesley Van Der Linden | José Antonio Hermida | Unai Yus |
| 2009 | Isaac Suárez | Egoitz Murgoitio | Tino Zaballa |
| 2010 | Arnaud Labbe | Tino Zaballa | Isaac Suárez |
| 2011 | Egoitz Murgoitio | Aitor Hernandez | Ben Berden |
| 2012 | Egoitz Murgoitio | Aitor Hernandez | Rubén Ruzafa |
| 2013 | Aitor Hernandez | Jonathan Lastra | Vinnie Braet |
| 2014 | Jim Aernouts | Vinnie Braet | Aitor Hernandez |

### Garaipenak

| Txirrindularia | Garaipenak | Urteak |
| David Seco | 5 | 1998, 1999, 2003, 2004, 2006 |
| Francisco Pla | 3 | 1990, 1992, 2000 |
| Jose Ramon Izagirre | 2 | 1991, 1994 |
| Wesley Van Der Linden | 2 | 2005, 2008 |
| Arnaud Labbe | 2 | 2007, 2010 |
| Egoitz Murgoitio | 2 | 2011, 2012 |

## Emakumezkoak
### Palmaresa

| Urtea | Garailea | Bigarrena | Hirugarrena |
| 2012 | Rocío Gamonal | ? | ? |
| 2013 | Olatz Odriozola | Eider Merino | Zaloa Trevilla |
| 2014 | Olatz Odriozola | Lierni Lekuona | Zaloa Trevilla |

## Kanpo estekak

* Datuak: Q1708164
# Isparta probintzia

Isparta probintzia Turkiako 81 probintzietako bat da. Bere hiruburua Isparta da. 8.733 km²ko azalera du eta bertan 547.525 biztanle bizi dira.

### Barrutiak

Probintziaren barnean 13 barruti daude:
| Aksu Atabey Eğirdir Gelendost Gönen Isparta Keçiborlu | Şarkikaraağaç Senirkent Sütçüler Uluborlu Yalvaç Yenişarbademli |

## Kanpo estekak

* Datuak: Q268043
* Multimedia: Isparta Province / Q268043
# JPMorgan Chase Tower

JPMorgan Chase Tower Ameriketako Estatu Batuetako hainbat eraikinen izena izan daiteke:
* JPMorgan Chase Tower, Dallas hiriko etxe orratza.
* JPMorgan Chase Tower, Houston hiriko etxe orratza.
* JPMorgan Chase Tower, Baton Rouge hiriko eraikina.
* JP MorganChase Building, San Frantzisko hiriko eraikina.
# JPMorgan Chase Tower (Houston)

JPMorgan Chase Tower, Ameriketako Estatu Batuetako Houston hirian dagoen bulego etxe orratz bat da. Guztira 305 metro eta 75 solairu dauzka eta 1982an amaitu zuten eraikitzen.
I.M. Pei and Partners arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Dorrearen webgune ofiziala.
* Datuak: Q935919
* Multimedia: JPMorgan Chase Tower (Houston) / Q935919
# JSTOR

JSTOR (ingelesez /dʒ eɪ s t ɔːr / ahoskaten da) Journal Storage izendatzeko erabiltzen den ohiko hitz mozketa bat da. Hitz mozketa hori AEBko liburutegi digital bat izendatzeko erabili ohi da.
1995 urtean sortu zen New York Cityn, AEBn. Jatorriz aldizkari akademikoen eranskinak digitalizatuak zituen eta gaur egun liburuak eta beste iturri batzuk biltzen ditu, baita humanitate eta gizarte zientzietako aldizkarietako gaur egungo zenbakiak ere. Ia 2.000 aldizkari zientifikoetako testu osoko bilaketak eskaintzen ditu.
Bazkide izan behar eduki horiek ikusi ahal izateko. Eduki asko ez dira doan. Erakunde bezala ere izan daiteke bazkide eta horrela milaka erakundeetako partaideek edukiak ikus ditzakete, tartean unibertsitateak eta. 2015ean 8.000 gora erakunde ziren bazkide, munduko 160 estatutakoak.
Edukiak argitara ematen dira hainbat lizentzia pean; lizentzia ia guztiak topa daitezke: copyright, copyleft, jabari publikoa, Creative Commons lizentzia pekoak...
JSTORen diru-sarrerak 86 milioi dolar izan ziren 2015ean.

## Kanpo estekak

* Datuak: Q1420342
* Multimedia: JSTOR / Q1420342
# JP Auclair

Jean-Phillipe Auclair (1977ko abuztuaren 22a - 2014ko irailaren 29a), JP Auclair bezala ezaguna, Sainte-Foyn, Quebecen jaiotako akrobazia eskiatzaile kanadarra izan zen. JPk 1998an Salomon lagundu zuen akrobazia eskian iraultza suposatu zuen 1080 eskia ateratzen. 2002an, Tanner Hall eta beste eskiatzaile batzuekin akrobazia eskian zentratutako Armada enpresa sortu zuen, eta bere talde profesionaleko kidea izan zen. Hainbat eski filmetan parte hartu zuen, tartean 2012an Sherpas Cinemak atera zuen All.I.Can filmean.
2014ko irailaren 29an hil egin zen Andreas Fransson eskiatzailearekin batera Cerro San Lorenzon, Txilen, eroritako elur-jausi batean. Apogee Skiing websaila filmatzen ari ziren.

## Erreferentziak

* ↑ «X Games 2000 - J.P. Auclair» espn.go.com (Noiz kontsultatua: 2018-05-31).
* ↑ JP Auclair | ARMADA SKIS. 2013-01-17 (Noiz kontsultatua: 2018-05-31).
* ↑ Sherpa Shop | Sherpas. 2012-12-17 (Noiz kontsultatua: 2018-05-31).
* ↑ Auclair, Fransson Confirmed Dead - POWDER Magazine. 2014-10-02 (Noiz kontsultatua: 2018-05-31).
* Datuak: Q6108752
# JR Central dorreak

JR Central dorreak (japonieraz: JRセントラルタワーズ) Japoniako zazpigarren etxe orratz garaiena da. Nagoia hirian dago, Nakamura-ku auzoan.

## Egitura

51 solairu ditu eta 2000 urtean inauguratu zen. Nagoiako tren geltoki nagusia hartzen du barnean eta beraz munduko tren geltoki garaiena da.

## Iruditegia

* Dorreak eta barrenean gaztelua.

## Kanpo estekak

* (Japonieraz) Webgune ofiziala
* Datuak: Q6108856
* Multimedia: JR Central Towers / Q6108856
# JPMorgan Chase

JPMorgan Chase & Co. finantza enpresa bat da, Chase Manhattan Corporation eta J.P. Morgan & Co elkartzetik 1799an sortua. Munduko finantza-zerbitzuen enpresa zaharrenetako bat da. New Yorken bulego zentralak dituen enpresa nagusia da banku inbertsioetan, finantza zerbitzuetan, finantza aktiboen kudeaketan eta inbertsio pribatuetan. 2,4 bilioi dolar ($2.400.000.000.000) baino gehiagoko aktibo finantzarioekin, JPMorgan Chase Estatu Batuetako lehen banketxea da gaur egun, eta horren atzean, Bank of America eta Citigroup.

## Kanpo estekak

* Datuak: Q192314
* Multimedia: JPMorgan Chase / Q192314
# JS Kabylie

JS Kabylie (izen ofiziala, Jeunesse Sportive de Kabylie, شبيبة القبائل‎), Aljeriako futbol talde bat da, Tizi Uzu hirikoa (Kabilia eskualdean). Aljeriako liga gehien irabazi ditu eta bi aldiz eskuratu du Afrikako Txapeldunen Liga.

## Historia

JE Tizi-Ouzou izenarekin sortu zen 1946 urtean eta 1980. hamarkadan eskualdeko izena hartu zuen, JS Kabylie bihurtuz.

## Palmaresa
### Aljerian: 22

* Aljeriako Liga (14): 1973, 1974, 1977, 1980, 1982, 1983, 1985, 1986, 1989, 1990, 1995, 2004, 2006, 2008.
* Aljeriako Kopa (5): 1977, 1986, 1992, 1994, 2011.
* Kopa Liga (1): 2021.
* Aljeriako Superkopa (2): 1973, 1992.

### Nazioartean: 7

* Afrikako Txapeldunen Liga (2): 1981, 1990.
* Afrikako Kopa (3): 2000, 2001, 2002.
* Afrikako Futbol Errekopa (1): 1995.
* Afrikako Futbol Superkopa (1): 1982.
* Magrebeko Txapeldunen Kopa (0): finalista 1974an.

## Kanpo estekak

* (Frantsesez) Webgune ofiziala
* Datuak: Q862218
* Multimedia: JS Kabylie / Q862218
# JTBC

JTBC (koreeraz: 제이티비씨; Joongang Tongyang Broadcasting Company-ren laburdura; jtbc gisa estilizatua) Hego Koreako harpidetza sarea eta emisio enpresa da, eta akziodun handiena JoongAng Ilbo/The JoongAng Group da ehuneko 25eko akzioekin. 2011ko abenduaren 1ean jarri zen martxan.
JTBC Hego Koreako kable bidezko telebista orokorreko lau sare berrietako bat da, Dong-A Ilboren Channel A, Chosun Ilboren TV Chosun eta Maeil Kyungjeren MBN 2011n batera. Lau sare berriek doako telebista-sare konbentzionalak osatzen dituzte, hala nola KBS, MBC, SBS eta 1990ean desarautu ondoren abiarazitako beste kanal txikiago batzuk.

## Kanpo estekak

* (Koreeraz) JTBCren webgune ofiziala
* Datuak: Q213097
* Multimedia: JTBC / Q213097
# JPMorgan Chase Tower (Dallas)

JPMorgan Chase Tower, Ameriketako Estatu Batuetako Dallas hirian dagoen bulego etxe orratz bat da. Guztira 225 metro eta 55 solairu dauzka eta 1987an amaitu zuten eraikitzen.
Skidmore, Owings and Merrill arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa skyscraperpage.com webgunean.
* Datuak: Q579403
* Multimedia: JPMorgan Chase Tower (Dallas) / Q579403
# JPR Williams

John Peter Rhys Williams (Bridgend, 1949ko martxoaren 2a – Cardiff, 2024ko urtarrilaren 8a), kirolaren munduan JPR Williams deitua, galestar errugbilaria izan zen, atzelari postuan aritzen zena. 1969-1981 bitartean, 55 partida jokatu zituen Galesko errugbi selekzioarekin, eta Bost Nazioen Txapelketako hiru Grand Slam irabazi. British and Irish Lionsen ere aritu zen. World Rugby Hall of Fameko kide izendatu zuten 2014an.

## Palmaresa
### Galesko selekzioa

* Bost Nazioen Txapelketa
** irabazlea: 1969, 1970, 1971, 1973, 1975, 1976, 1978 eta 1979
** Slam Nagusia: 1971, 1976 eta 1978
** Triple Crown: 1969, 1971, 1976, 1977, 1978 eta 1979

## Oharrak

* ↑ Frantziarekin berdindua.
* ↑ 1973ko txapelketan bost taldeak izendatu zituzten irabazle, bostek bina garaipen lortu baitzituzten.

## Erreferentziak

* ↑ JPR Williams. en.espn.co.uk (Noiz kontsultatua: 2021-9-17).
* ↑ World Rugby Hall of Fame: JPR Williams. world.rugby (Noiz kontsultatua: 2021-9-17).
* ↑ «JPR Williams:Wales and British and Irish Lions legend dies aged 74» BBC Sports 2023-1-8 (Noiz kontsultatua: 2024).

## Kanpo estekak

* Datuak: Q725555
* Multimedia: John Peter Rhys Williams / Q725555
# Jesus Maria Markiegi

Jesus Mari Markiegi Aiastui (lagunek Motriko bezala ezagutzen zuten; Arrasate, 1955eko urtarrilaren 18a - Gernika, 1975eko maiatzaren 14a) ETAko kide arrasatearra zen eta 1975eko maiatzaren 14an Gernikan hil zuen Guardia Zibilak, 20 urte zituela. Garai horietan Axun Arana (Arrasatekoa bera ere) zen bere neska-laguna.

## Gernikako sarraskia

1975eko maiatzaren 14an, goizaldeko seitan Guardia Zibilak pisu baten miaketa hasi zuen Gernikan. Atarira irten ziren jabeak, Iñaki Garai eta Blanca Salegi, eta Guardia Zibilak inor gehiago ote zegoen pisuan galdetzean, baietz erantzun zuten, bi gazte bazirela. Bitartean, bi gazte horiek, Jesus Mari Markiegi haietariko bat zelarik, leiho batetik alde egiten saiatu ziren, eta etxetik irtetean Guardia Zibilen teniente batekin topo egin zuten, tiroak elkar gurutzatu ondoren tenientea hilda gertatu zen eta bi gazteak zaurituak.
Gazte batek mendi aldera jo zuen, Ajangiz aldera, eta bestea Gernikako hiri barnerantz abiatu zen. Azken honek alde egitea lortu zuen, baina ez lehenengoak.
Guardia Zibilen tenientea Bilboko hospitalera igorri zuten, eta orduan jazo zen azalpen ofizialik gabeko gertaera: Iñaki Garai eta Blanca Salegi tiroz hil zituzten zibilek. Gorbernuaren bertsioan ez da gehiagorik adierazten tiroketa bat gertatu zela baino. Bainan jakina da Iñaki eta Blanca armarik ez zituztela eta ordurako atxilotuak zeudela, horregatik susmatzen da Guardia Zibilak buruturiko exekuzio bat izan zela.
Bi ordu beranduago, zortzi t'erdiak aldera, Jesus Mari Markiegi aurkitu zuten zibilek Ajangiz aldeko baserri batean. Jesus Marik, zauriturik, laguntza eskatu zuen Mendieta auzoan eta bertako txabola batean gorde zen. Guardia Zibilek topatu eta metrailatuz hil zuten. Jesus Marik 20 urte zituen eta bere gorputzari 40 balatik gora sartu zizkioten. Laguntza eskaini eta zauriak osatzen lagundu zizkien auzokideak atxilotuak eta torturatuak izan ziren.
Motriko erail ondoren ugariak izan dira bere omenez egindako egitasmoak; baina, denetan ezagunena Kapitalismoak abestiari egindako bertsioak izan dira. Abesti horren letrak eta musika Jesus Marik egin zituen eta besteak beste Gontzal Mendibilek eta Kloratita taldeak bertsionatu izan dute. Jarraian ageri dira euskal herritarren artean hain ezaguna egin zen abestiaren hitzak.
Kapitalismoak dakarren katai ta zapalketa izan dadila guretzat indar askatzailea.
Nagusi lantokietan baserri ta eskoletan gure herriko nausiak izan arte aurrera.
Aurrera langiledia aurrera herri-gizona etsaiak puskatu arte jo dezagun aurrera.
Langile, nekazariak euskaldun guztiak ez dezagun gura herrian klase diferentziak egin dezagun biharko Euskadi sozialista bat.
* Datuak: Q20492156
# Jesus Montes

Jesus Montes Iribarren (Irun, 1940ko ekainaren 27a) gipuzkoar margolaria da.

## Biografia

Gaspar Montesen semea da. Aitarekin lehendabizi, eta gero, Madrilen eta Parisen egin zituen Margolaritza ikasketak. Erakusketa ugaritan (Oslo, Irun, Donostia, Madril, Bartzelona, Zaragoza, Iruñea, Marbella) jarri ditu bere koadroak ikusgai. Lan nagusiak: El gallo negro, Palometa, Ziga, Caballos, Donamaría, Iglesia de Zubieta, Erasun, Pastando, La Noche y los caballos, Retrato de M. Sánchez Marco, Ventana eta Agustín Boyer. Bi urtez behin Irungo galeria batean erakusten du bere lana, baina azken urteotan urteko lana Nafarroako Ziga herrian duen Karakoetxea etxean ere jarri ohi du ikusgai. Izadi hilak eta giza irudiak lantzen jarraitu du azken urteotan ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260364
# Jesus Martínez de Aragón

Jesus Martínez de Aragón Carrión (Gasteiz, 1899ko otsailaren 16 – Madril, 1937ko apirilaren 9a) abokatu eta militar profesionala izan zen. Espainiako Gerra Zibilean Errepublikaren aldeko leialtasuna gorde zuen. Borrokan, Madrilgo defentsan hil zen, 1937an.

## Biografia

Gasteizen jaioa bere familia hiriburuan oso ezaguna zen. Aita Gabriel Martínez de Aragón Urbiztondo zen, Errepublikako fiskal orokorra. Anaia, José Martínez de Aragón Carrión, hegazkintza kapitaina izan zen, ezaguna Primo de Riveraren diktaduraren aurka aritu zelako. Gerra hasi aurretik Jesus Martínez de Aragón abokatu gisa lan egiten zuen.
Militarren estatu kolpea ondoren, Errepublikaren alde jarri zen. Madrilen Cuartel de la Montañaren erasoan parte hartu zuen. Errepublikako Bosgarren Erregimentuan sartu zen eta bere lana hasieratik haren antolaketan nabaria izan zen. Handik gutxira Guadalajaran militar batzuk altxatu ziren eta UGT zein JSU erakundeek antolatutako milizianoen bi zutabeen buruan, haien kontra jo zuen . Sigüenzan hiriaren agindua hartu zuen. Dena dela, Martínez de Aragón komandanteak zuen boterea milizianoen buruen aurrean nahiko teorikoa zen. Urriaren 8an, indarberritzekoen bila, Sigüenzatik Madrilera itzuli zen. Zoritxarrez, bitarte horretan, frankistek, Sigüenzako guduan, hiria eraso eta okupatu zuten.
Urriaren erdialdean Bigarren Brigada Mistoaren buruan jarri zuten. Brigada hau Ciudad Realen sortu zen. Unitate horrekin Madrilgo defentsan hartu zuen parte, batez ere Madrilgo Hiri Unibertsitarioaren Guduan. Borroka ugari ondoren brigada txikituta gelditu zen eta berrantolatu behar izan zen. 1937ko apirilaren 9tik 14ra, Bigarren Brigada horrek Cerro Garabitas guduan parte hartu zuen. Baxa ugari izan zuten, tartean Martínez de Aragónen berarena: tiro batez Frantsesen zubiaren inguruan hil baitzuten. Martínez hil ondoren José Gallego Pérezek agindua hartu zuen.
Ideologikoki sozialismotik gertu zegoen.

## Erreferentziak

* ↑ Ruiz Manjón-Cabeza, Octavio. (1990). Historia general de España y América. 17 Madril: Ediciones Rialp, 399 or..
* ↑ Alpert, Michael. (2013). The Republican Army in the Spanish Civil War, 1936–1939. Cambridge University Press, 75 or..
* ↑ Alpert, Michael. (2013). The Republican Army in the Spanish Civil War, 1936–1939. Cambridge University Press, 317 or..
* ↑ Alpert, Michael. (1989). El Ejército republicano en la guerra civil. Siglo XXI Editores, 330 or..
* ↑ http://www.guiadealuche.net/2018/04/hemingway-admiraba-al-comandante-jesus.html

## Kanpo estekak

* (Gaztelaniaz):Martínez de Aragón familia Gasteizen.
* (Gaztelaniaz):Hemingway eta Jesus Martínez de Aragón.
* Datuak: Q23942845
# Jesus Maria Leizaola pasealekua (Donostia)

Jesus Maria Leizaola pasealekua :
| Donostia, Gros ||
| Jesus Maria Leizaola pasealekua eta Kursaal jauregia. ||
| Herrialdea Lurraldea | Euskal Herria Gipuzkoa |
| Jesus Maria Leizaola pasealekua Jesus Maria Leizaola pasealekua Jesus Maria Leizaola pasealekua ||
| Koordenatuak: | 43°19′30″N 1°58′44.93″W﻿ / ﻿43.32500°N 1.9791472°W﻿ / 43.32500; -1.9791472 |
Jesus Maria Leizaola pasealekua Gipuzkoako Donostia hiriburuko pasealeku eta barra bat da. Urumea ibaia itsarotzen den lekuan dago, Zurriolako hondartzari babes ematzen dion barra izateaz gain, Zurriolako zubia, ibaia, hondartza eta Zurriola pasealekuaren artean dagoen pasealekua ere bada, Kursaal jauregia ekialde eta iparraldetik inguratuz.
Jesus Maria Leizaola donostiar lehendakaria zenaren omenezko izena darama.

## Leku interesgarriak

* Zurriola pasealekua
* Zurriolako hondartza
* Kursaal jauregia
* Zurriola hiribidea
* Zurriolako zubia
* Zurriolako hondartza.
* Kursaal jauregia eta Zurriolako zubia.
* Zurriolako hondartza, Jesus Maria Leizaola pasealekua eta Kursaal jauregiaren ikuspegia Urgull menditik.

## Kanpo estekak

* Datuak: Q25478853
# Jesus Maria Muneta

Jesús María Muneta Martínez de Morentin (Larraga, Nafarroa, 1939ko abenduaren 27a -) nafar musikagilea da.

## Biografia

Iruñean, Madrilen eta Cuencan egin zituen Apaiz ikasketak, eta Salamancako Unibertsitate Pontifizioan Teologiako lizentzia eskuratu zuen. Musika, berriz, Salamanca, Valentzia eta Madrilgo Kontserbatorioetan ikasi zuen eta Erroman osatu.
1976an Teruelera bidali zuten, eta bertan Instituto Musical Turolense delakoa sortu zuen, laster Musika Kontserbatorio profesional bilakatuko zena. Bertako zuzendari eta irakasle izan da sortu zenetik. Zeregin horrekin batera, kontzertuak eskaintzen eta musika sortzen jarraitzen du.
Hainbat sari eskuratu ditu, esaterako, Espainiako Kultura Ministerioak ematen duen Arte Ederretako Zilarrezko Domina.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q5785545
# Jesus Munarritz

Jesus Munarritz Peralta (Donostia, Gipuzkoa, 1940) gaztelaniazko idazlea da. Alemaniar Filologian lizentziaduna da, eta Ciencia Nueva eta Hiperión argitaletxeetako zuzendari izan da. Hölderlin, Wilde, Arp, Pieyre de Mandiargues, Sinnassamy, Bonnefoy, Celan, Rilke, eta beste hainbaten itzultzaile izan da. Espainiar poeta gazte askoren lana ezagutarazi du.
Idatzi dituen poema-liburu nagusiak hauek dira: Viajes y estancias (1975, Bidaiak eta egonaldiak), Cuarentena (1977, Berrogeialdia), Esos tus ojos (1981, Horiek zure begiak), Camino de la voz (1988, Ahotsaren bidea), Otros labios me sueñan (1992, Beste ezpain batzuk amesten naute), De lo real y su análisis (1994, Errealitateari buruz eta bere analisia), Corazón independiente (1998), Peaje para el alba (1972-2000), Disparatario (2001) eta Sólo amor (2008).
Saiakera-liburu bat ere idatzi du: Poesía y poética (1995).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q510271
* Multimedia: Jesús Munárriz Peralta / Q510271
# Italia Handia

Italia Handia (italieraz Grande Italia), edo Italia Inperiala, Italiako faxismoaren proiektu bat izan zen. Proiektu horren arabera, Italiako aldarrikapen irredentistak (Korsika, Niza, Dalmazia, Malta) beteko ziren, eta Mediterranear itsaso inguruko beste lurralde batzuk batuko ziren Italiara, italiar biztanleria zutelako edo koloniak zirelako (Albania, Montenegro, Tunisia iparraldea eta Libia iparraldea). Proiektu honen bidez, faxistek uste zuten Italia Mediterraniar itsasoko potentzia bihurtuko zela, Erromatar Inperioko egoera "berreskuratuz".

## Ikus, gainera

* Italiar Inperio Koloniala
* Irredentismoa

## Kanpo estekak

* Datuak: Q839554